Urbain Le Verrier

Urbain Jean Joseph Le Verrier (11. märts 1811 Saint-Lô – 23. september 1877 Pariis) oli Prantsuse astronoom ja matemaatik.

Ta õppis Pariisis École polytechnique’is, kus omandas tugeva matemaatilise hariduse, ning pühendus hiljem astronoomiale ja taevamehaanikale.

1846. aastal arvutas Le Verrier tollal tuntud planeetide orbiitides täheldatud häirete põhjal seni avastamata planeedi asukoha. Tema teoreetilistele arvutustele tuginedes avastas Johann Gottfried Galle 23. septembril 1846 Berliini tähetornis uue planeedi, mis sai nimeks Neptuun. Avastus kinnitas nii Le Verrier’ arvutuste täpsust ja Newtoni gravitatsiooniteooria kehtivust.

Le Verrier töötas suure osa elust Pariisi observatooriumis, mille direktoriks ta nimetati 1854. aastal. Ta tegeles ka teiste planeetide liikumise uurimisega ning oli mitme teadusakadeemia liige.

Le Verrier suri 23. septembril 1877 Pariisis ja maeti Montparnasse'i kalmistule.

Tunnustus
1846 – Copley medal
1854 – valiti Baieri Teaduste Akadeemia korrespondentliikmeks
1868 – Kuningliku Astronoomiaseltsi kuldmedal

 Viited 

Kategooria:Prantsuse astronoomid
Kategooria:Prantsuse matemaatikud
Kategooria:Caeni Akadeemia liikmed
Kategooria:Montparnasse'i kalmistule maetud
Kategooria:Sündinud 1811
Kategooria:Surnud 1877